Les persones majors van ser les protagonistes dels actes festius d'ahir al Port de Sagunt
03 d’agost 2022

![](/media/vnyf54qq/c-mayores.jpg?width=850&height=566.9886363636364)

La celebració d'activitats de les Festes Patronals del Port de Sagunt va continuar ahir amb el Dia del Major, en el qual es va celebrar un sopar homenatge realitzat per la Federació de Penyes als jardins del Centre Cívic Antic Sanatori i una revetla-ball organitzada per l'Ajuntament de Sagunt. Estes activitats van tindre un molt bon acolliment per part de moltes persones majors que van assistir als actes.

A l'esdeveniment van assistir l'alcalde de Sagunt, Darío Moreno; el regidor de Majors, Alejandro Sotoca; i altres membres de la Corporació Municipal.

![](/media/o2sputgp/c1-myores.jpg?width=362&height=241&mode=max)![](/media/odrmpgwh/c2-mayores.jpg?width=357&height=238&mode=max)

Cal destacar que les festes continuaren amb un variat programa d'activitats fins al 15 d'agost. Hui a les 21 hores tindrà lloc l'obertura del recinte festiu a càrrec de la Penya Don’t Worry, seguida de la festa de germanor i un sopar de pa i porta (beguda a càrrec de la Federació), i de la revetla amb el grup Desfer, a les 23 h.

Demà dijous, serà un dels dies forts, ja que a les 24 hores tindrà lloc el tro d’avís en la Tinència d'Alcaldia. A continuació, hi haurà un mini castell de focs artificials en la plaça del Sol a càrrec de la pirotècnia Turís i, finalment, una macro festa en el recinte festiu que començarà a la 1.00 hores, a més de bous embolats i vaquetes, a la mateixa hora.

![](/media/qmvo1sp2/c3-mayores.jpg?width=363&height=242&mode=max)![](/media/gy1jq4bx/c4-cena-mayores.jpg?width=361&height=240&mode=max)

*   [](http://www.facebook.com/sharer.php?u=https://aytosagunto.es/va/actualitat/les-persones-majors-van-ser-les-protagonistes-dels-actes-festius-d-ahir-al-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/les-persones-majors-van-ser-les-protagonistes-dels-actes-festius-d-ahir-al-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-persones-majors-van-ser-les-protagonistes-dels-actes-festius-d-ahir-al-port-de-sagunt/ "Linked In")
*   [](mailto:?body=https://aytosagunto.es/va/actualitat/les-persones-majors-van-ser-les-protagonistes-dels-actes-festius-d-ahir-al-port-de-sagunt/)